IVL ปิดดีลซื้อโรงงานรีไซเคิล PET ในอเมริกา กำลังผลิตรวม 31,000 ตัน/ปี
IVL ปิดดีลซื้อโรงงานรีไซเคิล PET ในอเมริกา กำลังผลิตรวม 31,000 ตัน/ปี
17 ม.ค. 2562

บริษัท อินโดรามา เวนเจอร์ส จำกัด (มหาชน) หรือ IVL เปิดเผยว่า การเข้าซื้อโรงงานรีไซเคิล PET ในรัฐอลาบาม่า (Alabama) ประเทศสหรัฐอเมริกา จากบริษัท Custom Polymers PET, LLC. ได้ดำเนินการเสร็จสิ้นเรียบร้อยแล้วเมื่อวันที่ 15 ม.ค.62
โดยโรงงานดังกล่าวประกอบด้วย 2 สายการผลิต ได้แก่ เกล็ดพลาสติก PET รีไซเคิล (Recycled Polyethylene Terephthalate (rPET) Flake) และเม็ดพลาสติก PET รีไซเคิลสำหรับบรรจุภัณฑ์อาหารและเครื่องดื่ม (food-grade rPET Pellets) ซึ่งมีกำลังการผลิตรวมกันอยู่ที่ 31,000 ตันต่อปี โดยโรงงานดังกล่าวนี้ตั้งโรงงานอยู่ใกล้กับ AlphaPet Inc. ในรัฐอลาบาม่า (Alabama) ซึ่งเป็นโรงงานผลิตโพลีเอสเตอร์ของไอวีแอลในประเทศสหรัฐอเมริกา